แบงก์คุมเข้มลูกหนี้ฟื้นฟูกิจการลดวูบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กรมบังคับคดีเร่งสะสางคดีฟื้นฟูกิจการค้างเติ่ง ขณะที่ คดีใหม่เริ่มลดพบเศรษฐกิจฟื้น
รายงานข่าวจากกรมบังคับคดี เปิดเผยว่า ผลการดำเนินงานของสำนักฟื้นฟูกิจการลูกหนี้ พบว่าแนวโน้มคดีฟื้นฟูกิจการเริ่มลดลงเนื่องจากภาวะเศรษฐกิจเริ่มดีขึ้นตามลำดับ และสถาบันการเงินมีการติดตามลูกหนี้อย่างใกล้ชิดเพื่อไม่ให้เกิดปัญหาหนี้เสีย 
อย่างไรก็ตาม ยังพบว่าปัญหาอุปสรรคการบริหารงานเนื่องจากเจ้าหน้าที่มีความรู้และความเชี่ยวชาญไม่เท่าทันเจ้าหนี้และผู้บริหาร จึงจะต้องเร่งการจัดโครงการอบรมเจ้าหน้าที่ และมีปัญหาสมองไหล
ผลดำเนินงานในช่วงไตรมาส 12 ปีงบประมาณ 2553 (ต.ค. 2552มี.ค. 2553) พบว่าสำนวนกลางดำเนินการเสร็จ 14 เรื่อง ทุนทรัพย์กว่า 4,200 ล้านบาท ค้างดำเนินการ 143 เรื่อง คิดเป็นทุนทรัพย์ 4.3 แสนล้านบาท
สำหรับสำนวนคำขอชำระหนี้ดำเนินการเสร็จ 69 เรื่อง ทุนทรัพย์ 8.7 หมื่นล้านบาท สำนวนค้างดำเนินการ 249 เรื่อง ทุนทรัพย์ 1.42 แสนล้านบาท สำนวนคำขอรับชำระหนี้ดำเนินการเสร็จ 69 เรื่อง ทุนทรัพย์กว่า 8.7 หมื่นล้านบาท และสำนวนกำหนดสิทธิออกเสียงประชุมเจ้าหนี้เพื่อพิจารณาแผนดำเนินการเสร็จ 24 เรื่อง ทุนทรัพย์ 401 ล้านบาท
รายงานข่าวระบุว่า หากพิจารณาด้านคุณภาพพบว่าแผนการขอเสนอแก้ไขแผนการฟื้นฟูที่สรุปและสามารถวิเคราะห์ได้แล้วเสร็จ และเสนอขอความเห็นชอบจากศาลล้มละลายกลาง 46 เรื่อง ได้รับความเห็นชอบจากศาล 44 เรื่อง คิดเป็น 95.65% และไม่ได้รับความเห็นชอบจากศาล 2 เรื่อง